Oskari Siiki

Oskari Mikael Siiki (s. 5. toukokuuta 1995 Turku) on suomalainen entinen jääkiekkoilija. Hän oli pelipaikaltaan vasen laitahyökkääjä. Siiki pelasi urallaan SM-liigaa Turun Palloseurassa ja Espoo Bluesissa tehden yhteensä 168 runkosarja- ja pudotuspeliottelussa tehot 20+19=39. Hän pelasi suurimman osan urastaan Mestiksessä, jossa Siiki voitti mestaruuden Savonlinnan Pallokerhossa vuonna 2017. Hän pelasi myös Ruotsin kolmos- sekä Itävallan ja Italian kakkossarjatasoilla. Siiki voitti Italian Hockey Leaguen mestaruuden SV Kaltern/Caldaron riveissä vuonna 2025. Hän ilmoitti lopettavansa pelaajauransa saman vuoden elokuussa.

 Ura 
 Seuraura 
Siiki on Turun Palloseuran kasvatti. Hän oli kaudella 2010–2011 seuran C-nuorten paras pistemies ja maalintekijä runkosarjassa tehoilla 28+24=52, joilla Siiki sijoittui C-nuorten SM-sarjan pistepörssissä toiseksi ja maalipörssissä kolmanneksi. Hän oli myös tehoilla 15+7=22 koko pudotuspelien paras maalintekijä ja TPS:n paras pistemies. Siiki teki uuden C-nuorten SM-sarjan yhden kauden pudotuspelien maaliennätyksen, joka oli Ville Koskelan (14 maalia) hallussa kaudelta 2009–2010, mutta Petrus Palmu (17 maalia) kuitenkin rikkoi myöhemmin hänen ennätyksensä kaudella 2013–2014. Kaudella 2011–2012 Siiki oli TPS:n B-nuorten paras pistemies ja syöttäjä runkosarjassa tehoilla 13+23=36. Kevään 2012 pudotuspeleissä hän oli tehoilla 5+2=7 joukkueen paras pistemies Niklas Salon ja Artturi Lehkosen kanssa sekä paras maalintekijä Otto Niemisen kanssa. Siiki voitti kauden päätteeksi B-nuorten SM-pronssia.

Kaudella 2012–2013 Siiki debytoi TPS:n SM-liigajoukkueessa, jossa hän pelasi kaksi runkosarjaottelua. Siiki pelasi harjoiskaudella yhden European Trophyn ottelun, mutta ensimmäisen SM-liigaottelunsa hän pelasi 2. maaliskuuta 2013 vieraissa Tapparaa vastaan. Siiki sai ottelussa jääaikaa 5.18 minuuttia. Suurimman osan kaudestaan hän pelasi kuitenkin TPS:n A-nuorissa, joiden paras pistemies ja maalintekijä Siiki oli tehoilla 23+20=43. Hän jakoi koko A-nuorten SM-liigan maalipörssin kolmannen sijan Kärppien Saku Mäenalasen kanssa ja pistepörssin kymmenennen sijan Kärppien Janne Pälveen kanssa. Siikillä oli myös TPS:n paras teholukema (+17). Hänen runkosarjansa A-nuorissa alkoi hienosti, sillä Siiki iski kauden avausottelussa 12. syyskuuta 2012 kypärätempun JYPiä vastaan. Hänet valittiin A-nuorten SM-liigan lokakuun kuukauden nuoreksi pelaajaksi. Kauden 2013–2014 Siiki pelasi kokonaan A-nuorissa, eikä hän pelannut otteluakaan SM-liigassa.

Kaudella 2014–2015 Siiki nousi TPS:n A-nuorten varakapteeniksi. Hän oli 22 osumallaan joukkueen paras maalintekijä Niklas Salon kanssa, kuten myös kevään 2015 pudotuspeleissä Julius Vähätalon kanssa seitsemällä osumallaan. Siiki jakoi myös runkosarjan alivoimamaalipörssin voiton viiden muun pelaajan kanssa. Hän voitti kauden päätteeksi A-nuorten Suomen-mestaruuden. Miika Elomon noustua kauden mittaan A-nuorista TPS:n SM-liigajoukkueen päävalmentajaksi myös Siiki sai loppukaudella paikan seuran liigajoukkueesta. Kausi oli hänelle myös varsinainen tulokaskausi SM-liigassa ja Siiki teki 28 runkosarjaottelussa tehot 1+5=6. Hänen liigauransa avausmaali syntyi 28. helmikuuta 2015 ylivoimalla vieraissa Helsingin IFK:ta vastaan. Tammikuussa 2015 Siiki teki kaksivuotisen jatkosopimuksen TPS:n kanssa. 

Elokuussa 2015 TPS lainasi Siikin alustavasti koko kauden 2015–2016 kattavalla sopimuksella Mestis-joukkue Tuton riveihin. Hän pelasi siellä lopulta vain 11 ottelua tehden yhden syöttöpisteen, kunnes Siiki palasi lokakuun lopulla TPS:n vahvuuteen. Hän pelasi aluksi seuran A-nuorten mukana, mutta suurin osa Siikin syyskaudesta eteni kuitenkin TPS:n SM-liigajoukkueen vahvuudessa, jossa hän teki 20 runkosarjaottelussa tehot 3+2=5. Tammikuussa 2016 seura lainasi Siikin ja Matias Pullin loppukaudeksi Espoo Bluesiin, josta vaihdossa TPS:ään siirtyivät lainalle Kalle Kaijomaa ja Jussi Makkonen.

Kaudeksi 2016–2017 Siiki palasi taas TPS:n vahvuuteen. Tammikuussa 2017 hän teki joukkueen kanssa kaksivuotisen jatkosopimuksen. Siirtotakarajalla, helmikuussa 2017 TPS lainasi hänet loppukaudeksi Mestis-joukkue Savonlinnan Pallokerhoon. Siiki voitti kauden päätteeksi Mestiksen mestaruuden. Kauden 2017–2018 hän aloitti kuukauden mittaisella lainasopimuksella SaPKossa. Siiki teki TPS:ssä SM-liigan yhden kauden maaliennätyksensä yhdeksällä osumallaan, mutta hän jäi joukkueessa kuitenkin pieneen rooliin, eikä mahtunut pudotuspeleissä kertaakaan kokoonpanoon. Kaudella 2018–2019 Siiki teki SM-liigan yhden kauden piste-ennätyksensä tehoilla 5+6=11.

Siiki siirtyi kaudeksi 2019–2020 vuoden mittaisella sopimuksella Tuton Mestis-joukkueeseen. Kaudeksi 2020–2021 hän siirtyi vuoden mittaisella sopimuksella Ruotsin kolmanneksi korkeimmalle sarjatasolle HockeyEttaniin pudonneeseen Karlskronaan. Marraskuussa 2020 Siikin sopimus seuran kanssa kuitenkin purettiin perhesyistä. Helmikuussa 2021 hän siirtyi loppukauden kattavalla sopimuksella Suomi-sarjajoukkue HC Indians Kaarinaan.

Kaudeksi 2021–2022 Siiki siirtyi vuoden mittaisella sopimuksella pelaamaan Mestistä Kajaanin Hokkiin. Joukkuetta valmensi hänelle SaPKosta tuttu Pasi Räsänen. Siiki nimettiin Hokin varakapteeniksi. Hän voitti tehoilla 28+26=54 koko Mestiksen maalipörssin (Jouni Rinne -palkinto) ja Siiki jakoi pistepörssin kolmannen sijan JoKP:n Aaron Millerin ja KeuPa HT:n Jaakko Heikkisen kanssa edellään vain Ketterän Henry Karjalainen ja JoKP:n Nicolas Werbik. Hän voitti myös Hokin sisäisen tehotilaston lukemalla +26. Siiki äänestettiin kauden päätteeksi sarjan toiseen tähdistökentälliseen.

Siiki siirtyi kaudeksi 2022–2023 vuoden mittaisella sopimuksella monikansallisessa Alps Hockey Leaguessa pelaavan itävaltalaisjoukkue EHC Lustenaun riveihin. Lokakuussa 2022 hänen sopimuksensa kuitenkin purettiin. Noin viikkoa myöhemmin Siikin vahvistettiin palaavan Hokin Mestis-joukkueeseen. Hän oli joukkueen paras maalintekijä ja toiseksi paras pistemies Tuomas Komulaisen jälkeen tehoilla 26+18=44. Siiki sijoittui koko sarjan maalipörssissä viidenneksi. Hän voitti myös Hokin sisäisen tehotilaston lukemalla +7.

Kaudeksi 2023–2024 Siiki palasi vuoden mittaisella sopimuksella Tuton Mestis-joukkueeseen. Hän jakoi tehoilla 13+20=33 joukkueen sisäisen maalipörssin toisen sijan Onni Korkan kanssa edellään Miika Tiihonen sekä sijoittui sisäisessä pistepörssissä neljänneksi.

Siiki siirtyi kaudeksi 2024–2025 vuoden mittaisella sopimuksella Italian toiseksi korkeimmalle sarjatasolle Italian Hockey Leaguen SV Kaltern/Caldaroon. Hän oli joukkueen paras pistemies ja maalintekijä tehoilla 24+29=53. Pudotuspeleissä Siiki oli Kaltern/Caldaron paras maalintekijä tehoilla 9+6=15. Hän voitti kauden päätteeksi liigan mestaruuden. Elokuussa 2025 Siiki ilmoitti omalla Instagram-tilillään lopettavansa pelaajauransa.

 Maajoukkueura 
Siiki on pelannut neljä nuorten ja 18 poikien maaottelua.

 Muuta 
Siiki on käynyt Aurajoen urheilulukion.

 Tilastot 
 2011–2012  TPS  A-SM  2  2  0  2  2  –  –  –  –  – 2012–2013  TPS  A-SM  44  23  20  43  30  9  2  0  2  4   TPS  SM-liiga  2  0  0  0  0  –  –  –  –  – 2013–2014  TPS  A-SM  43  6  13  19  18  –  –  –  –  – 2014–2015  TPS (A)  A-SM  30  22  10  32  12  10  7  6  13  6   TPS  SM-liiga  28  1  5  6  0  –  –  –  –  – 2015–2016  TPS  A-SM  6  3  4  7  0  –  –  –  –  –   TPS  SM-liiga  20  3  2  5  2  –  –  –  –  –   TUTO Hockey  Mestis  11  0  1  1  0  –  –  –  –  –   Blues  SM-liiga  21  1  1  2  4  –  –  –  –  – 2016–2017  TPS  A-SM  7  3  4  7  4  –  –  –  –  –   TPS  SM-liiga  25  1  5  6  4  –  –  –  –  –   SaPKo  Mestis  8  1  3  4  4  12  1  4  5  4 2017–2018  TPS  SM-liiga  30  9  0  9  4  –  –  –  –  –   SaPKo  Mestis  8  1  1  2  4  –  –  –  –  – 2018–2019  TPS  SM-liiga  41  5  6  11  35  1  0  0  0  0 2019–2020  TUTO Hockey  Mestis  37  9  15  24  2  –  –  –  –  – 2020–2021  Karlskrona HK  HockeyEttan  15  4  0  4  4  –  –  –  –  –   HCIK  Suomi-sarja  6  5  3  8  0  2  1  0  1  12 2021–2022  Hokki (A)  Mestis  52  28  26  54  26  6  2  0  2  0  2022–2023  EHC Lustenau  AlpsHL  6  0  1  1  0  –  –  –  –  –   Hokki  Mestis  44  26  18  44  34  –  –  –  –  – 2023–2024  TUTO Hockey  Mestis  42  13  20  33  12  6  2  0  2  0 2024–2025  SV Kaltern/Caldaro  Italian HL  33  24  29  53  2  14  9  6  15  6 6 kautta  yhteensä  SM-liiga  167  20  19  39  49  1  0  0  0  0 7 kautta  yhteensä  Mestis  202  78  84  162  82  24  5  4  9  4 1 kausi  yhteensä  Italian HL  33  24  29  53  2  14  9  6  15  6 1 kausi  yhteensä  AlpsHL  6  0  1  1  0  –  –  –  –  –

 Lähteet 

 Viitteet 

Luokka:Suomalaiset jääkiekkoilijat
Luokka:Vuonna 1995 syntyneet
Luokka:Elävät henkilöt